לורה וירס

לורה פאולין וירס (באנגלית: Laura Pauline Veirs; ‏24 באוקטובר 1973) היא זמרת-יוצרת אמריקאית. היא ידועה בזכות אלבומיה בסגנון פולק/קאנטרי אלטרנטיבי והופעותיה החיות. וירס גדלה בקולורדו. היא למדה גאולוגיה וסינית מנדרינית בקרלטון קולג', ועבדה כמתרגמת עבור משלחת גאולוגית בסין. בנעוריה היא נהגה להאזין למוזיקת פולק-קאנטרי, קלאסית ופופ. בזמן לימודיה בקרלטון קולג', היא הצטרפה ללהקת פאנק בשם Rair Kx! שמורכבת כולה מנשים. לאחר סיום הלימודים הטעם המוזיקלי שלה השתנה והיא החלה להאזין למוזיקת קאנטרי ופולק ישנה יותר, ובזמן שהותה בסין היא החלה לכתוב שירים. בשנת 1999 הוציאה באופן עצמאי את אלבום הבכורה שלה, Laura Veirs, אשר הוקלט בהופעה חיה. בשנת 2003 הוציאה את האלבום Troubled by the Fire, בהשתתפות מוזיקאים ותיקים כמו ביל פריזל. לאחר מכן היא חתמה על חוזה הקלטות בחברת Nonesuch והוציאה את האלבום Carbon Glacier. היא גם חתמה בחברת ההקלטות Bella Union על חוזה הפצה של אלבומיה באירופה. האלבום Year of Meteors יצא לאור באוגוסט 2005, ונבחר על ידי הניו יורק טיימס ב"בחירת המבקר". וירס הוציאה את אלבומה Saltbreakers בשנת 2007, והוא היה האלבום האחרון שהוציאה עם חברת התקליטים Nonesuch. האלבום July Flame יצא בינואר 2010 תחת חברת התקליטים שהקימה, Raven Marching Band Records, וקיבל שבחים מהוושינגטון פוסט. בנובמבר 2011 הוציאה את האלבום Tumble Bee, שבו היא שרה שירי פולק שמיועדים לילדים. באלבום ישנם בעיקר שירים מסורתיים, ומתארחים בו מוזיקאים רבים, ביניהם קולין מלוי, ג'ים ג'יימס ובלה פלק. האלבום זכה בפרס "בחירת ההורים" לשנת 2012. בספטמבר 2012 יצא לאור הסרט שלום אני חייב ללכת (Hello I Must Be Going), שהפסקול שלו נכתב על ידי וירס, והוא מכיל חמישה שירים נבחרים מתוך הרפרטואר שלה, שמונה גרסאות אינסטרומנטליות של שירים שהוציאה בעבר, ושיר אחד חדש, Spring Song. באוגוסט 2013 היא הוציאה את האלבום Warp and Weft שזכה לשבחים רבים. בשנת 2015 היא השתתפה באלבום Carrie and Lowell של סופיאן סטיבנס. בעלה של וירס, טאקר מרטין, שבמקצועו הוא מהנדס הקלטות והוא גם שותף מקצועי שלה זה שנים רבות, עבד גם הוא על חלק מהאלבום. וירס הייתה שותפה ליצירת האלבום case/lang/veirs, שהוא שיתוף פעולה בינה לבין הזמרות קיי די לאנג וניקו קייס. האלבום קיבל ביקורות חיוביות וציון 83 באתר  Metacritic. וירס גרה כיום בפורטלנד, אורגון. בעלה, טאקר מרטין, הפיק את תשעת האלבומים האחרונים שלה, ומנגן בכלי נגינה רבים באלבומים אלה. בנם הבכור, טנסי וירס מרטין, נולד באפריל 2010. בנם השני, אוז רודס מרטין, נולד במאי 2013. וירס הקימה ומנהלת את חברת ההקלטות Raven Marching Band Records, והוציאה תחתיה את אלבומיה האחרונים וגם אלבומים של מוזיקאים אחרים. Laura Veirs‏ (1999) The Triumphs and Travails of Orphan Mae ‏(2001) Troubled by the Fire‏ (2003) Carbon Glacier‏ (2004) Year of Meteors‏ (2005) Saltbreakers‏ (2007) July Flame ‏(2010) Tumble Bee‏ (2011) Warp and Weft ‏(2013) Two Beers Veirs‏ (2008) Lore of Ears‏ (2004) "שלום אני חייב ללכת" (Hello I Must Be Going),‏ (2012) case/lang/veirs, עם קיי די לאנג וניקו קייס (2016) מדיה וקבצים בנושא לורה וירס בוויקישיתוף אתר האינטרנט הרשמי של לורה וירס (באנגלית) לורה וירס, ברשת החברתית פייסבוק לורה וירס, ברשת החברתית אקס (טוויטר) לורה וירס, במסד הנתונים הקולנועיים IMDb (באנגלית) לורה וירס, באתר ספוטיפיי לורה וירס, באתר Last.fm (באנגלית) לורה וירס, באתר AllMusic (באנגלית) לורה וירס, באתר MusicBrainz (באנגלית) לורה וירס, באתר דיזר לורה וירס, באתר Yandex.Music (ברוסית) לורה וירס, באתר Discogs (באנגלית) לורה וירס, באתר Songkick (באנגלית) לורה וירס, באתר בנדקמפ לורה וירס, באתר בילבורד (באנגלית) Wheat, Mark (3 במרץ 2010). "Laura Veirs performs in The Current studios". נבדק ב-14 במרץ 2018. {{cite news}}: (עזרה) Pareles, Jon (2005-08-22). "Critic's Choice: New CD's; Year of Meteors; Laura Veirs". The New York Times (באנגלית אמריקאית). ISSN 0362-4331. נבדק ב-2018-03-14. "First Listen: Laura Veirs, 'Tumble Bee'". 30 באוקטובר 2011. {{cite web}}: (עזרה) ציון באתר metacritic